പി. ജയരാജൻ

സി.പി.എമ്മിൻ്റെ സംസ്ഥാന കമ്മറ്റി അംഗവും പാർട്ടിയുടെ മുൻ കണ്ണൂർ ജില്ലാ സെക്രട്ടറിയും മുൻ എം.എൽ.എയുമാണ് പി. ജയരാജൻ

 ജീവിതരേഖ 
കണ്ണൂർ ജില്ലയിലെ കൂത്തുപറമ്പിനടുത്ത പാട്യം കിഴക്കേ കതിരൂരിൽ കാരായി കുഞ്ഞിരാമൻ്റെയും പാറായിൽ ദേവിയുടേയും മകനായി 1952 നവംബർ 27ന്  ജനിച്ചു. മുൻ എം.പി. പി.സതീദേവി സഹോദരിയാണ്
കൂത്ത്പറമ്പ് സഹകരണ ബാങ്ക് ജീവനക്കാരിയായ യമുനയാണ് ഭാര്യ. 
ജയിൻ പി.രാജ്, ആശിഷ് പി.രാജ് എന്നിവർ മക്കൾhttps://english.mathrubhumi.com/mobile/election/2019/loksabha-election/p-jayarajan-to-be-cpm-candidate-in-vadakara-1.3624836

 രാഷ്ട്രീയ ജീവിതം 
സി.പി.എമ്മിൻ്റെ വിദ്യാർത്ഥി-യുവജന പ്രസ്ഥാനങ്ങളിലൂടെയാണ് രാഷ്ട്രീയ പ്രവേശനം. ഏറെനാൾ എസ്.എഫ്.ഐയുടെ കണ്ണൂർ ജില്ലാ പ്രസിഡൻറായും സെക്രട്ടറിയായും പ്രവർത്തിച്ചു. 1972-ൽ സി.പി.എം അംഗമായി. 1980 മുതൽ 1990 വരെ സി.പി.എം കൂത്ത്പറമ്പ് ഏരിയാ കമ്മറ്റി സെക്രട്ടറിയായിരുന്നു. 

1986-ൽ സി.പി.എം കണ്ണൂർ ജില്ലാക്കമ്മറ്റിയിൽ അംഗമായി. 1990-ൽ സി.പി.എമ്മിൻ്റെ കണ്ണൂർ ജില്ലാ സെക്രട്ടേറിയറ്റിലേക്കും 1998 മുതൽ പാർട്ടി സംസ്ഥാന കമ്മറ്റി അംഗമായും തിരഞ്ഞെടുക്കപ്പെട്ടു.
1999-ലെ തിരുവോണ നാളിൽ രാഷ്ട്രീയ എതിരാളികളുടെ വധശ്രമത്തെ 
അത്ഭുതകരമായി അതിജീവിച്ചു.

കണ്ണൂർ രാഷ്ട്രീയത്തിലെ തീരാത്ത കുടിപ്പകയാണ്
ഈ ആക്രമണത്തിന് കാരണം.
ഒരു കാലഘട്ടത്തിൽ മാർക്സിസ്റ്റ് പാർട്ടിയും
സംഘപരിവാർ സംഘടനകളും തമ്മിൽ
കണ്ണൂർ ജില്ലയിൽ രാഷ്ട്രീയ ആക്രമണങ്ങൾ പതിവായിരുന്നു. ശ്രീ എം. എന്നയാൾ 
മുൻകൈ എടുത്ത് നടത്തിയ
അനുരഞ്ജന ചർച്ചകൾക്ക് ഒടുവിലാണ് കണ്ണൂർ ജില്ലയിലെ മാർക്സിസ്റ്റ് പാർട്ടി
നേതൃത്വവും സംഘപരിവാർ സംഘടനകളും ആക്രമണ രാഷ്ട്രീയം ഉപേക്ഷിച്ച് സമാധാനപരമായ
രാഷ്ട്രീയത്തിലേക്ക് വഴി മാറിയത്.https://www.mathrubhumi.com/news/kerala/sri-m-clarifies-his-mediation-between-cpm-and-rss-over-political-killing-1.5480515

2010-ൽ സി.പി.എം കണ്ണൂർ ജില്ലാ സെക്രട്ടറിയായിരുന്ന പി. ശശിയ്ക്ക് പകരക്കാരനായി ജില്ലാ ആക്ടിംഗ് സെക്രട്ടറിയായി.https://www.manoramaonline.com/news/kerala/2018/01/29/p-jayarajan-kannur-cpim-secretary.html 2011 മുതൽ സി.പി.എം കണ്ണൂർ ജില്ലാ സെക്രട്ടറിയായിരുന്ന ജയരാജൻ 2019-ലെ ലോക്സഭ തിരഞ്ഞെടുപ്പിൽ വടകരയിൽ നിന്ന് മത്സരിക്കാനായ് സെക്രട്ടറി സ്ഥാനം ഒഴിഞ്ഞു.https://www.manoramaonline.com/news/kerala/2019/03/11/06-cpy-jayarajans-revised.htmlhttps://www.manoramaonline.com/news/latest-news/2019/03/11/mv-jayarajan-elected-as-cpm-kannur-district-secretary.html 

മൂന്ന് തവണ കൂത്ത്പറമ്പിൽ നിന്ന് നിയമസഭാംഗമായി. 2001ലായിരുന്നു ആദ്യ ജയം. തുടർന്ന് കോടതി വിധിയെ തുടർന്ന് എം.എൽ.എ സ്ഥാനം നഷ്ടമായ 2005-ൽ നടന്ന ഉപതിരഞ്ഞെടുപ്പിലും 2006-ലെ നിയമസഭ തിരഞ്ഞെടുപ്പിലും കൂത്ത്പറമ്പിൽ നിന്ന് വിജയിച്ചു.

സി.ഐ.ടി.യുവിൻ്റെ കണ്ണൂർ ജില്ലാ സെക്രട്ടറിയായും സി.ഐ.ടി.യുവിൻ്റെ റബ്കോ എംപ്ലോയീസ് യൂണിയൻ, ആറളം ഫാം വർക്കേഴ്സ് യൂണിയൻ എന്നിവയുടെ പ്രസിഡൻറായും പ്രവർത്തിച്ചു. ദേശാഭിമാനിയുടെ കണ്ണൂർ യൂണിറ്റ് മാനേജർ, ഇടക്കാലത്ത് ജനറൽ മാനേജറായും പ്രവർത്തിച്ചിട്ടുണ്ട്.

2019-ലെ ലോക്സഭ തിരഞ്ഞെടുപ്പിൽ വടകരയിൽ നിന്ന് മത്സരിച്ചെങ്കിലും കോൺഗ്രസിലെ കെ. മുരളീധരനോട് പരാജയപ്പെട്ടു.http://www.niyamasabha.org/codes/members/m87.htmhttps://www.mathrubhumi.com/mobile/election/2019/lok-sabha/kerala-20-20/vatakara/k-muraleedharan-won-in-vadakara-1.3816953

 വിമർശനങ്ങൾ 
രാഷ്ട്രീയ കുടിപ്പകയ്ക്കും ആക്രമണങ്ങൾക്കും പേര് കേട്ട കണ്ണൂർ ജില്ലയിലെ അക്രമണ രാഷ്ട്രീയത്തിലെ ഒഴിവാക്കാനാവാത്ത പേരാണ് സി.പി.എം നേതാവ് പി. ജയരാജൻ്റെത്https://www.mathrubhumi.com/mobile/election/2019/lok-sabha/kerala-20-20/vatakara/udf-candidate-k-muraleedharan-wins-in-vadakara-1.3817190
 കതിരൂർ മനോജ് വധക്കേസ് അന്വേഷിക്കുന്ന സി.ബി.ഐ സംഘം പി. ജയരാജനെ കേസിൽ ചോദ്യം ചെയ്തത് വൻ വിവാദമായിരുന്നുhttps://www.manoramaonline.com/news/kerala/2018/01/18/09-chn-extra-p-jayarajan-case.html
ലീഗ് പ്രവർത്തകനായ അരിയിൽ ഷുക്കൂർ വധക്കേസിൽ പ്രതിയാണ് ജയരാജൻ https://www.manoramaonline.com/news/latest-news/2019/02/11/murder-charge-against-p-jayarajan-in-shukkoor-murder-case.html 
 ടി.പി.ചന്ദ്രശേഖരൻ വധക്കേസിലും ജയരാജൻ ആരോപണ വിധേയനായിരുന്നു.https://www.mathrubhumi.com/mobile/news/kerala/five-years-of-tp-case-1.1913962
 തിരുവനന്തപുരത്ത് നടന്ന തിരഞ്ഞെടുപ്പ് പ്രചാരണത്തിൽ കടം പലിശ സഹിതം തിരിച്ചു കൊടുക്കണമെന്ന് പറഞ്ഞത് വൻ വിവാദം സൃഷ്ടിച്ചു.https://www.mathrubhumi.com/mobile/election/2016/kerala-assembly-election/districtwise/kasaragod/assembly-election-2016-p-jayarajan-kummanam-rajasekharan-oommen-chandy-malayalam-news-1.1020397
 ജയരാജൻ കണ്ണൂർ ജില്ലാ സെക്രട്ടറിയായിരുന്ന കാലയളവിലാണ് ആർ.എസ്.എസ് നേതാവായ കതിരൂരിലെ മനോജ്  കൊല്ലപ്പെടുന്നത്
 https://www.mathrubhumi.com/mobile/print-edition/kerala/05jan2021-1.5333784

 തിരഞ്ഞെടുപ്പുകൾ 
+ തിരഞ്ഞെടുപ്പുകൾ   വർഷം  മണ്ഡലം  വിജയിച്ച സ്ഥാനാർത്ഥി  പാർട്ടിയും മുന്നണിയും വോട്ടും   മുഖ്യ എതിരാളി  പാർട്ടിയും മുന്നണിയും വോട്ടും  രണ്ടാമത്തെ മുഖ്യ എതിരാളി  പാർട്ടിയും മുന്നണിയും വോട്ടും2019  വടകര ലോകസഭാമണ്ഡലം  കെ. മുരളീധരൻ  ഇന്ത്യൻ നാഷണൽ കോൺഗ്രസ്, യു.ഡി.എഫ് 526755  പി. ജയരാജൻ    സി.പി.ഐ(എം), എൽ.ഡി.എഫ്. 442092 വി.കെ. സജീവൻ  ബി.ജെ.പി., എൻ.ഡി.എ. 80128

 റെഫറൻസുകൾ 







 ബാഹ്യ ലിങ്കുകൾ 

 പി ജയരാജൻ - കേരള നിയമസഭ 
 പി ജയരാജൻ ഔദ്യോഗിക ഫേസ്ബുക്ക് 
 പി ജയരാജൻ ഔദ്യോഗിക ട്വിറ്റർ 

വർഗ്ഗം:ജീവിച്ചിരിക്കുന്നവർ
വർഗ്ഗം:1952-ൽ ജനിച്ചവർ
വർഗ്ഗം:Pages with unreviewed translations
വർഗ്ഗം:പന്ത്രണ്ടാം കേരള നിയമസഭാംഗങ്ങൾ